**На тему методического объединения: Рахьдал мац1алъул дарсазда интегрированнияб метод х1алт1изаби.**

 **Учитель родного языка и литературы Хадисова У.З.**

 **Рахьдал мац1алъул дарсазда интегрированнияб метод х1алт1изаби**

 Рахьдал мац1алъул дарсазда интегрированнияб метод х1алт1изаби ва гьеб методалда рекъон лъималазда ц1ияб дарс бич1ч1изаби муг1лимасе бигьаяб х1алт1и гуро

Г1олохъанаб г1елалъе бит1араб тарбия кьей буго к1вар бугеб ва зах1матаб суал. Гьеб суал бит1араб къаг1даялда бачиналъе кумек гьабула обществоялъ,школалъ ва хъизаналъ.Школалъул щибаб предметалъ тарбия кьола бат1и –бат1иял къаг1идабазда.Гьединго рахьдал мац1 малъиялъул интегрированнияб методалъул аслияб суаллъун ккола,гьеб рахьдал мац1алъул дарсазда бит1ун ва махщалила малъизе лъай.Адабиятги грамматикаги ва цогдал предметалги цоцалъ рухьинарурал дарсаз лъималазул лъай ва калам цебет1езабула.Интегрированнияб методалъ ц1алдохъабазул г1акълу ва пикру цебе т1ола,бит1ун к1алъазе ва хъвазе лъала.Гьединлъидал ц1алдохъабазул рек1ел хиял пикру цебет1забизе щибаб дарсида т1адаблъун бук1ине ккола муг1алимасда.Муг1алимасда т1адаб буго жиб-жиб дарсида к1веч1ониги ,гьоркьо- гьоркьоб гьеб метод х1алт1изе гьабизе.Интегрированиял дарсазда муг1алимас т1уразаризе ккола жинда цереч1арал масъалаб **1**.**Ц1алдохъабазул махщел** **камиллъизаби . 2. Классалъул ц1алуде бугеб гъираялъул т1алаб гьаби.**

**3**.**Творческиял х1алт1абазде лъимал ругьун гьари.**

**4.Бат1и- бат1иял т1адкъаялгун,суалазе жавабалгун гьарулел хъвавул х1алт1абазде ругьун гьари.**

Рахьдал мац1алдаги гьелъул грамматикияб г1елмуялдаги жаниб метод абураб раг1и ккола цебелъураб масъала т1убазабизелъун мурадалде щвезе х1алт1изабулеб къаг1ида.Методалде гъорлъе уна лъаялъе гьарулел теориялъулги практикаялъулги х1алт1аби.Методикаялъул бат1и-бат1иял къаг1идаби х1алт1изарула малъулеб материалалъухъ балагьун.Ц1алдохъабазул лъай бараб буго муг1алимасул г1акълу- лъаялда . Методика кидаго цебет1олеб бечелъулеб бук1уна. Гьединлъидал муг1алимасда лъазе ккола ц1и-ц1иял къаг1идаби .Х1адур гьабизе ккола къвариг1унеб материал.Адабияталда хурхарабги, историялда хурхарабги ва цогидал предметазда хурхарабги. Гьелдаго цадахъ ц1алдохъабазул цебет1ола авар адабиятги , гьелда жанир ругел терминалги .Коч1ол мухъаздалъун лъималазда грамматикаялъул ц1ияб тема малъи ,гьеб гьезие лъик1аблъун ва биччи бугеблъун бук1уна. Муг1алимасеги гьеб махщел камиллъизабулеблъун лъугьуна.

 ***На тему методического объединения: «Адабият малъулаго ц!алулги хъвавулги калам цебет!езаби»***

 **Учитель родного языка и литературы Хадисова У. З.**

**Адабият малъулаго ц!алулги хъвавулги калам цебет!езаби**

Адабият малъиялда цадахъ ц!алдохъанасул хъвавулги, к!алзулги калам цебе т!езабизе ккола. К!алзул калам цебет!езабиялъул к!вар буго байбихьул классалда хъвавул калам цебет!езабиялдасаги. Гьединлъидал к!алзул калам цебе т!ей цебеккезабизе ккола, ва байбихьул классаздаго гьелда т!ад ц!ик!к!ун х!алт!ула хъвавул каламалдасаги. Ц!алдохъабазул хъвавул калам цебет!езабулаго муг!алимас к!вар буссинабизе ккола сочинение хъваялде,гьезие план г!уц!иялде, кинаб бук!аниги хабар рак!алде щвезабун хъваялде. Гьеб х!алт!изабула калам цебет!езабиялъул хасал дарсазда. Хъвавул калам цебет!езабиялъе пайда бугеблъун рик!к!уна тексталъул анализги гьабун запятой рак!алда ч!араб жо хъвазаби. Рек!ехъе лъазабизе кьезе бегьула программаялъ бихьизабураб кеч!.
Гьебги бухьараб бук!ине ккола бит!унхъваялда ва лъалхъул ишараби лъеялда. Хабар рек!ехъе хъвазаби гьабула аслияб къаг!идаялъ 7-8 классазда.Хъвавул калам цебет!езабулеб бищун к!вар бугеб х!алт!илъун ккола план г!уц!и. План г!уц!иялъ тартиб ц!унула, пикру цебет!езабула, композиция лъала тема ва идея рагьула, сипатазул г!амал ва хасият лъала. Г!адатаб план г!уц!изе ругьун гьарула байбихьул классаздаго. Планалда г!иси-бикъинал лъугьа-бахъинал гъорлъе ккезаруларо. План г!уц!улаго тексталъул маг!на лъуг!араб бак!алъе бет!ер ургъула, гьел ккола мланалъул бут!рул.
Мисалалъе босани 5 классалда малъулеб Мух!амад Сулеймаовасул «Х!инкъараб сапар»- абураб къисаялъул ц!алун , бут!рул ургъизе бегьула планалъе

1.Набилги Самилги бук!араб гьудуллъи.

2.Набилги Самилги сипат-сурат.

3. Гьез Нухи абураб гьой г!ахьал хьихьун бук!ин.

4. Нухи т!аг!ун бати.

5. Бет!ергьанчи гьелъ ц!унулев вук!ин.

Гьелдаго цадахъ ц!алдохъабазул рек!ел хиялал пикру ( Воображение) церет!езаризе щибаб дарсил т!алаблъун бук!ине ккола.

1.Ц!алул махщел камиллъизаби.
2. Классалъул ц!алуде бугеб гъираялъул т!алаб гьаби
3. Творческиял х!алт!абазде лъимал ругьун гьари.
4. Бат!и-бат!иял т!адкъаялгун суалазе жавабалгун гьарулел хъвалел х!алт!абазде ругьун гьари.

Масала Ц!адаса Х!амзатил « Маймалакги ц!улал устарги» -абураб баснялда т!асан кьела гьадинал суалал

1. Жинда т!адаб гуреб иш т!аде босар чи кин вихъизавен вугев асаралъулъ
2. Кинаб г!амал- хасият бугел г!адамазда Х!амзатица ч!ор реч!ч!леб бугеб

Использованная литература:
1. Адабият 5- класс.
2. Конспекты «Методика родной литературы»